สวัสดีครับ อยากสอบถามว่าถ้าเป็นกระเพาะปัสสาวะบีบตัวไวอยู่ จะสามารถช่วยตัวเองได้ไหม แล้วการช่วยตัวเองจะทำให้อาการแย่ลง หรือฉี่บ่อยเพิ่มมั้ยครับ
สวัสดีค่ะ ภาวะกระเพาะปัสสาวะบีบตัวไวเกินเป็นภาวะที่เกิดจากการรับรู้ของกระเพาะปัสสาวะที่เร็วกว่าปกติ ทำให้กล้ามเนื้อกระเพาะปัสสาวะบีบตัวบ่อย ส่งผลให้มีอาการปัสสาวะบ่อยทั้งในตอนกลางวันและกลางคืน ไม่ว่าจะดื่มน้ำมากหรือน้อย สาเหตุยังไม่ชัดเจน อาการที่เกิดขึ้นอาจทำให้คนไข้ขาดความมั่นใจ วิตกกังวล รบกวนการใช้ชีวิตประจำวันได้การรักษาคือการปรับพฤติกรรมเช่นฝึกควบคุมการขับถ่ายปัสสาวะ งดเครื่องดื่มที่มีฤทธิ์ขับปัสสาวะ ได้แก่ เครื่องดื่มที่มีคาเฟอีน ชา กาแฟ น้ำอัดลม งดการดื่มน้ำมากๆช่วง 2 ชั่วโมงก่อนเข้านอน ส่วนยาที่ใช้รักษาภาวะกระเพาะปัสสาวะบีบตัวไวเกินจะมีผลในการลดการบีบตัวของกล้ามเนื้อกระเพาะปัสสาวะ ซึ่งจะช่วยให้ผู้ป่วยกลั้นปัสสาวะได้นานขึ้น ความถี่ในการปัสสาวะลดลง ควรใช้ภายใต้การดูแลของแพทย์ การทำกิจกรรมทางเพศต่างๆ ไม่ได้มีข้อห้ามในผู้ที่มีภาวะนี้